उल्लेखनीय है कि मंत्रालय ने पहली बार शुरू किये गये इस सूचकांक में शामिल शहरों के लिये बेहतर जीवन स्तर और रहन सहन के मानक तय किये हैं। सतत विकास लक्ष्य (एसडीजी) के मानकों पर आधारित इन मानकों की पूर्ति के आंकलन के आधार पर शहरों को वरीयता क्रम में सूचकांक में जगह दी जायेगी। शहरी रहन सहन के कुल 79 मानकों को 15 श्रेणियों में विभक्त किया गया है। सूचकांक के आंकलन की पहले चरण की प्रक्रिया अगले महीने पूरी करने का लक्ष्य तय किया गया है।